stanford-oval/wikipedia huggingface dataset:
ז'ואאו השני, מלך פורטוגל
ביוגרפיה > ז'ואאו השני ותנופת ההתפשטות הימית של פורטוגל

ב-1474, נטל ז'ואאו על עצמו את האחריות על ניהול מפעל התגליות הימיות המתחדש של פורטוגל (אשר נזנח במידה רבה מאז מותו של אנריקה הספן), בזמן שאביו המלך אפונסו החמישי היה שקוע במלחמתו הממושכת על צירוף כתר קסטיליה לכתר פורטוגל.
ז'ואאו השני היה תומך נלהב של מדיניות חקר האוקיינוס האטלנטי, בה החל אחי סבו האינפנטה אנריקה הנווט. המשך מפעל התגליות ניצב בראש מעייניו והוא קיווה לגלות את הנתיב הימי להודו. הישגיה הגדולים של פורטוגל מעבר לים ובניכר בזמן שלטונו היו:
1484 – הקמת מבצר אלמינה, בגאנה דהיום, מעוזם החשוב של הפורטוגזים בזירת מפרץ גינאה.
1484 – דיוגו קאו גילה את שפך נהר הקונגו וחקר את חופי נמיביה.
1488 – ברתולומיאו דיאס הקיף את כף התקווה הטובה, והיה לאירופי הראשון שהגיח לתחומי האוקיינוס ההודי מכיוון מערב.
1493 – אלוורו דה קמיניה החל בקולוניזציה של איי סאו טומה ופרינסיפה.
שיגורן של משלחות גישוש למזרח בדרך היבשה – ב-1487 יצאו פרו דה קוויליאן ואפונסו דה פאיבה למסע בדרך היבשה להודו, להורמוז ולאתיופיה, ממלכתו המשוערת של המלך הכומר המיתי יוחנן. מדיווחי פרו דה קוויליאן אודות מה שראה ושמע בארצות המזרח, הבין ז'ואאו השני כי אפשר להגיע להודו בבטחה בדרך הים (תקווה שעתידה להתגשם ב-1498, עם מסעו ההיסטורי של ואסקו דה גאמה, בימי מלכותו של יורשו מנואל הראשון).
כאשר שב כריסטופר קולומבוס ממסעו הראשון בשליחות המלכים הקתולים של ספרד בשנת 1492, הוא עגן בליסבון עקב סערה, וניצל את ההזדמנות כדי להתרברב בפני המלך ז'ואאו השני על תגליותיו בצדו השני של האוקיינוס האטלנטי (8 שנים קודם לכן סירב ז'ואאו השני לממן ולצייד עבור קולומבוס צי הנועד לאותה המטרה). תגובתו היחידה של ז'ואאו השני כלפי קולומבוס הייתה לטעון כי בהתאם להסכם עם ספרד, האדמות אותן גילה קולומבוס הן בתחום ההשפעה של פורטוגל. זאת בהתאם לבולה האפיפיורית Aeterni regis משנת 1481 אשר קבעה כי כל האדמות אשר תתגלנה דרומה לאיים הקנריים תשתייכנה לפורטוגל. לפני שקולומבוס הספיק להגיע לחצרה של מלכת קסטיליה איזבלה לבשר לה על התגלית, הגיע לידיה מכתבו של ז'ואאו השני. במכתב מאיים ז'ואאו לשגר צי לאיים שגילה קולומבוס ולטעון את ריבונות פורטוגל על אדמות אלה. במהרה פנתה ספרד למשא ומתן, שנערך בעיירה הקטנה טורדסיאס (Tordesillas) הצמודה לגבול הפורטוגזי. נכח בשיחות גם נציג מטעם האפיפיור, ששימש כמתווך. התוצאה של שיחות אלה הייתה חתימתו של חוזה טורדסיאס המפורסם, אשר חילק את העולם מחוץ לאירופה בין ספרד ופורטוגל.
ביוגרפיה > יחסו ליהודים

מישל דה מונטן, שאמו הייתה מצאצאי האנוסים כתב במסה "טעמם של הטוב והרע תלוי במידה רבה בדעתנו עליהם" (ספר 1, פרק 14) את הדברים הבאים:
"כאשר מלכי קסטיליה גירשו את היהודים מספרד, נתן להם המלך ז'ואאו מפורטוגל מקלט בארצו למשך תקופה מסוימת תמורת שמונה אסקודו לנפש, בתנאי שעם סיומה של תקופה זו יעזבו את פורטוגל, והבטיח להעמיד לרשותם ספינות כדי להעבירם לאפריקה. כשהגיע אותו יום, הכריז כי מי שלא יציית יישאר כעבד בפורטוגל. מספר ספינות הועמדו לרשות היהודים, ואלה שעלו עליהן התקבלו בגסות על ידי המלחים – נוסף לעלבונות אחרים. הם הוחזקו בים, הולכים ושבים עד שאזל מזונם, ואז היו חייבים לקנות מהמלחים מזון במחירים מופקעים במשך זמן רב והוחזרו לחוף כשכותונתם לעורם בלבד. כאשר יחס לא אנושי זה נודע לנשארים בפורטוגל, החליטו רובם להפוך לעבדים, ואחרים המירו את דתם והתנצרו."
בשנת 1483 העלילו גורמים מקרב בני האצולה על ר' דון יצחק בן יהודה אברבנאל, ששימש כשר אוצר ויועץ קרוב לאביו אפונסו החמישי, כי הוא עומד לבגוד במדינתו פורטוגל, במסגרת קשר של דוכס ברגנסה נגד המלך (על כך קראו בסעיף הבא). עקב כך, לאחר שהוזהר מבעוד מועד, נטש את משרתו וביקש מקלט בטולדו שבספרד, מושב משפחתו בעבר, וכך הציל את עצמו. משם ניסה להסביר לז'ואאו השני את חפותו. הדבר לא עלה בידו והמלך החרים בצו מלכותי את כל רכושו.
בנוסף, נהג באכזריות מרובה והגלה לסאו טומה ופרינסיפה בסוף המאה ה-15 כאלפיים ילדים יהודים בגילאי שנתיים עד עשר שנים. רובם מתו מרעב וממחלות או נפלו טרף לשיני תנינים, ולאחר כשנה רק כ-600 מהם נותרו בחיים.
ביוגרפיה > יחסיו המעורערים עם אצילי הממלכה

אף בגיל צעיר לא התחבב ז'ואאו השני על אצילי הממלכה, מכיוון שהתגלה כחסין מהשפעות וכמתעב קנוניות. האצילים (ובעיקר דוכס ברגנסה פרננדו השני) חששו מאוד ממדיניותו העתידית כמלך. המאורעות בהמשך איששו שאכן חששותיהם היו מוצדקים.
ב-1481, עם עלייתו הרשמית לכס המלוכה, נקט ז'ואאו בסדרת צעדים שנועדו לצמצם את כוחה של האריסטוקרטיה ולחזק את שלטונו. כתוצאה מכך, רבו מאוד הקנוניות מצד האצילים; ז'ואאו לא עשה דבר אלא התבונן. התנהלה תכתובת ערה בין דוכס ברגנסה לבין מלכת קסטיליה איזבלה הראשונה, בה טרוניות ותחנונים כלפי מלכת קסטיליה להתערב בנעשה בפורטוגל. תכתובת זו יורטה בידי מרגלי הממלכה. ב-1483 הוצא בית ברגנסה אל מחוץ לחוק, אדמותיו הוחרמו והדוכס הוצא להורג בעיר אבורה.
בשנה שלאחר מכן, זימן ז'ואאו השני את בן דודו וגיסו, הדוכס מויזאו, לארמון ודקר אותו למוות, עקב חשד ממעורבותו בקנוניה נוספת. רבים נוספים הוצאו להורג, נרצחו או הוגלו לקסטיליה, כולל גם הבישוף של אבורה, שהורעל בכלא.
למלך ז'ואאו השני מיוחס המשפט "הנני אדונם של אדונים, ולא משרתם של משרתים". המשפט נאמר בהקשר למאבקיו של המלך עם בני מעמד האצולה. לאחר השתלשלות מאורעות אלה, איש בממלכה לא העז להמרות את פי המלך ולפקפק בדבריו. עתה, היה ז'ואאו חופשי למלוך כראות עיניו, ונגדו לא נרקמו עוד קנוניות. אצילים אשר צידדו במלך, או נכנעו לו, נדרשו להביע נאמנותם למלך בפרהסיה. בתמורה ניתנו להם הטבות מסוימות, תוך שנדרשו להמשיך לשלם מיסים לחצר.
בתרבות הפופולרית

בסדרת הטלוויזיה כריסטופר קולומבוס משנת 1985 משחק בתפקיד המלך ז'ואאו השני שחקן הקולנוע השוודי מקס פון סידוב.
ז'ואאו השני הוא מנהיג הפורטוגזים במשחק האסטרטגיה הממוחשב Civilization IV.
משפחתו

בשנת 1471 התחתן ז'ואאו עם בת דודו לאונור מוויזאו, בתם של פרננדו, דוכס ויזאו וביאטריש מפורטוגל, דוכסית ויזאו, ממנה נולדו לו שני ילדים:
אפונסו, נסיך פורטוגל (1475–1491)
ז'ואאו (1482)
בנוסף היו לז'ואאו שני ילדים לא חוקיים.
הערות שוליים

↑  על גירוש זה מדווחים היסטוריונים ויהודים בני התקופה, ביניהם יוסף הכהן הרופא בספרו עמק הבכא, שמואל אוסק בספרו "ניחומים לתלאות ישראל" (Samuel Usque, Consolation for the Tribulations of Israel), עמנואל אבוהב, והרב דון יצחק אברבנאל בפירושו על התורה לחומש שמות, פרשת וארא, בעניין מכת צפרדע.
↑  Tzvi, The Expulsion 1492 Chronicles, Aish.com, ‏2009-08-05 (באנגלית אמריקאית)
↑  Elias Lipiner בלמונטה שלי, באתר www.mybelmonte.com
↑  http://old.ort.org.il/articles/?item=422867262
| --- | --- |
בקרת זהויות :  NLI: 987007273122905171  PLWABN: 9810698807905606  BIBSYS: 90752251  BnF: cb124260031 (data)  GND: 118712314  ICCU: UM1V030233  ISNI: 0000 0000 8169 9001  LCCN: n82219910  NKC: jo2017972891  NTA: 071412514  SNAC: w6c84v2r  SUDOC: 033389470  VcBA: 495/166046  VIAF: 100444480   WorldCat (עם VIAF): 100444480
דוד משולם

| --- | --- |

 לידה:  25 במאי 1930 קיוסטנדיל, בולגריה
 פטירה:  4 באוגוסט 1987 (בגיל 57) תל אביב-יפו
 תאריך עלייה:  1948
 מקום לימודים:  המדרשה לאמנות 
 תקופת הפעילות:  1959–1987 (כ־28 שנים)
 תחום יצירה:  ציור, פיסול
 זרם באמנות:  סוריאליזם
 
דוד משולם (25 במאי 1930 – 4 באוגוסט 1987) היה פסל וצייר ישראלי.
ביוגרפיה

נולד בקיוסטנדיל, בולגריה, ועלה לישראל לבדו כמדריך בשומר הצעיר בשנת 1948. לחם ונפצע קשה בדרדרה, במלחמת העצמאות.
בתום שירותו הצבאי החל ללמוד פיסול במדרשה לאמנות בתל אביב, אצל הפסל משה שטרנשוס, מאנשי קבוצת האמנים "אופקים חדשים", ולאחר מכן המשיך ללימודי ציור במכון אבני, בין היתר אצל הציירים יחזקאל שטרייכמן ואביגדור סטימצקי.
בתחילת שנות ה-60 נסע לפריז והמשיך בלימודי האמנות בבית הספר הלאומי הגבוה לאמנויות היפות ("הבוז-אר של פריז"), שם הציג במספר תערוכות, בין היתר בבינאלה של פריז ב-1961 וב-1963, בסלון הסתיו בשנת 1963 ובסלון הצייר הצעיר בשנת 1964.
במקביל, הציג בין השנים 1959–1964 שש תערוכות יחיד בגלריה לאמנות כ"ץ בתל אביב וכן בתערוכה הכללית של אמני ישראל במוזיאון תל אביב לאמנות.
בשנת 1966 הציג תערוכת יחיד במוזיאון בית דיזנגוף, ובשנת 1970 שב להציג בפריז בגלריית Serret-Fauveau.
לאורך שנות ה-60 וה-70 לימד ציור ומלאכה בבית ספר היסודי "יוסף הגלילי" בתל אביב, וכן לימד ציור ופיסול במוזיאון תל אביב בחוגים לילדים. בשנות ה-80 לימד ציור במכון אבני ובחוגים פרטיים בביתו. עסק בהוראה וביצירה, וכן המשיך להוציא לאור ספרי אמנות, עד לפטירתו בשנת 1987.
ביוגרפיה > תערוכות קבוצתיות נוספות

סמלים ודמיון, עמותת הציירים והפסלים, תל אביב, 1972
תערוכת הגרפוטק הישראלי, ספרית שער ציון, בית אריאלה, תל אביב, 1979
בית פתוח ותערוכת אמנות, בית משפחת ד'לוגוף, ניו יורק, ארצות הברית, 1980
אוסף רוז'ה ואריה דוברון, מוזיאון יד לבנים, פתח-תקוה, 1982 ו-1983
יוליפו 87, יפו, 1987
בריאות ואריכות ימים – גילויי הומור באמנות הישראלית, ספרית שער ציון, בית אריאלה, תל אביב, 1990
העשור הראשון – הגמוניה וריבוי, המשכן לאמנות על שם חיים אתר, קיבוץ עין חרוד, 2008
מקרר 3, סטודיו "המקרר", תל אביב, 2019
ביוגרפיה > ספריו

משולם פרסם שישה ספרים בנושא אמנות:
ציורים 1960 – 1968 (אלבום רפרודוקציות), תל אביב: צפורה ראובן, 1969
פסלים ורישומים (אלבום פיסול), תל אביב: כתובות, 1970
רישומים, תל אביב: שער פאר, 1972
רבע אור על חצי צל (רישומים), תל אביב: יהודית, 1977
Posteriors, תל אביב: לוין, 1983
פרופיל שמאל, תל אביב: ציפורה ראובן, 1987
סגנון אמנותי

רוב יצירתו של משולם היא בסגנון סוריאליסטי. הוא השתייך לדור הציירים "הפיגורטיביים החדשים" של שנות ה-50, וביסס את דמות האדם ביצירותיו על סגנון ההולם סיטואציה מסוימת, דבר שאפשר לו לפתח סיטואציות הנעות בין הקומי, הטראגי והאבסורדי. הוא נותר נאמן לסגנון זה גם מעבר לתמורות סגנוניות ולתמורות קיצוניות בתפיסה הציורית עצמה.
עם עזבונו האמנותי של דוד משולם נמנים כאלף ציורים, פסלים וליטוגרפיות, וכן ספרים ואלבומים של יצירותיו.
פרסים

משולם זכה על יצירותיו בפרס דיזנגוף לציור בשנת 1963, וכן בפרס אויגן קולב לגרפיקה ישראלית מטעם מוזיאון תל אביב לאמנות בשנת 1965.
הערות שוליים

1 2  דוד משולם – דף אמן, במרכז המידע לאמנות ישראלית, אתר מוזיאון ישראל ירושלים
↑  דוד משולם, מתוך "למרחב", 13 בפברואר 1959
↑  תערוכותיו של דוד משולם, במרכז המידע לאמנות ישראלית, אתר מוזיאון ישראל ירושלים
↑  עולמו הדמיוני של דוד משולם, מתוך "מעריב", 4 בנובמבר 1966
↑  דוד משולם מציג בפריס, מתוך "על המשמר", 4 בדצמבר 1970
↑  דוד משולם, מתוך "למרחב", 11 בדצמבר 1964
↑  אמני עין הוד מציגים, מתוך "על המשמר" 18 בדצמבר 1964
↑  דוד משולם איננו, מתוך "מעריב", 14 באוגוסט 1987
↑  ד.גולן, משולם ואלדובי חתני פרס דיזנגוף, מתוך "מעריב", 11 במרץ 1963
| --- | --- |
בקרת זהויות :  VIAF: 98053226   WorldCat (עם VIAF): 98053226 
דוד משולם בסטודיו האמן ברחוב בילו, תל אביב
דוד משולם מתחת לפסלו immigrants
דוד משולם מפסל דיוקן בחימר
זאק מקגוואן

| --- | --- |

מקגוואן, 2018
 לידה:  5 במאי 1981 (בן 43) ניו יורק, ארצות הברית 
 מדינה:  ארצות הברית ארצות הברית
 תקופת הפעילות:  מ-2004
 מקום לימודים:  מכללת קרלטון  בית הספר פילדסטון לאתיקה תרבותית 
 מספר צאצאים:  4
 http://www.ZachMcGowan.com
 פרופיל ב-IMDb
 
זאק מקגוואן (באנגלית: Zach McGowan; נולד ב-5 במאי 1981) הוא שחקן קולנוע וטלוויזיה אמריקאי-יהודי. הוא ידוע בזכות תפקידיו בסדרות הטלוויזיה "חסרי בושה" בתפקיד ג'ודי, "סוכני S.H.I.E.L.D." בתפקיד אנטון איבנוב / סופיריור, "מפרשים שחורים" בתפקיד צ'ארלס ויין, ובסדרה "100" בתפקיד רואן.
ביוגרפיה

מקגוואן נולד בעיר ניו יורק שבארצות הברית, לברנדה ולווינסנט מקגוואן. אחיו הגדולים הם דאג ומאט. אביו ממשפחה נוצרית ממוצא אירי, ואמו ממשפחה יהודית-אשכנזית של ניצולי שואה. למרות שהם התגוררו בניו יורק רוב חייהם, המשפחה נסעה רבות בגלל עבודתה של ברנדה בחברת יונייטד איירליינס. מקגוואן למד בבית הספר "פילדסטון" לתרבות אתית החל מהגן ועד השנה האחרונה בבית הספר התיכון, שם היה קפטן קבוצות הכדורגל והוקי הקרח וחבר בקבוצות הדרמה והתיאטרון. לאחר מכן למד במכללת קרלטון במינסוטה, שם סיים את לימודיו בשנת 2002.
קריירה

באמצע 2011, מקגוואן לוהק לסדרה "חסרי בושה", בתפקיד "ג'ודי", בעונה הראשונה בתפקיד אורח (עונה 2) ולאחר מכן בצוות הקבוע (עונה 3). העונה השנייה הוקרנה בבכורה של 8 בינואר 2012. לדבריו, עבודתו כדוגמן עירום לתלמידי אמנות עזרה לו להיכנס לתפקיד.
בשנת 2014 מקגוואן שיחק בסרט "דרקולה: ההתחלה". בינואר 2014 החל לשחק בסדרת הטלוויזיה ההרפתקנית הדרמטית "מפרשים שחורים", כששיחק גרסה בדיונית של הפיראט האנגלי מהמאה ה-18, צ'ארלס ויין.
ביולי 2016 הצטרף מקגואן לצוות השחקנים של סדרת הטלוויזיה המדע הבדיונית "100", כששיחק את המלך רואן מממלכת הקרח, לאחר שגילם בעבר את התפקיד ככוכב אורח.
בינואר 2017 הצטרף מקגוואן לצוות השחקנים של סדרת הטלוויזיה "סוכני S.H.I.E.L.D." הוא גילם את הנבל "סופיריור".
במרץ 2018 הצטרף מקגוואן לצוות השחקנים בעונתה השנייה של הסדרה "הטובות למשטרת אל איי", סדרת טלוויזיה המבוססת על הזיכיון לסרט "בחורים רעים" לצד ג'סיקה אלבה וגבריאל יוניון.
חיים אישיים

מקגוואן הוא בן דודה של השחקנית רוז מק'גוון.
ב־27 בספטמבר 2008 מקגוואן התחתן עם אמילי ג'ונסון בהרי סנטה ברברה. לזוג יש ארבעה ילדים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | The Hunt for Eagle One | ג'קסון |  |
| 2006 | המצוד אחר נשר אחד: התרסקות | ג'קסון |  |
| 2008 | SEAL Team VI | רוברטס |  |
| 2009 | שליחות קטלנית: התעוררות | חייל באוספרי |  |
| 2012 | Cockroaches | ג'וני סלים |  |
| 2012 | Losing Control | טרי |  |
| 2014 | Snapshot | תומאס גריידי |  |
| 2014 | Friended to Death | ג'ואל |  |
| 2014 | דרקולה: ההתחלה | שקלגים |  |
| 2018 | Death Race: Beyond Anarchy | קונור גיבסון |  |
| 2018 | מלך העקרבים: ספר הנשמות | מתאיוס |  |
| 2018 | Imperfections | ריי |  |
| 2019 | The Brawler | צ'אק וופנר (אנ') |  |
| 2019 | רוברט דה ברוס | ברנדוב |  |
| 2021 | Last Call ‏ | לורנס |  |
| 2022 | Murder at Yellowstone City | רוברט דאניגן |  |
| 2023 | Sanctioning Evil | דקוטה |  |
| TBA | 86 | פינץ' |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | CSI: מיאמי | קורט גרינפילד | פרק: "Wrecking Crew" |
| 2008 | מספ7ים | קית' ג'קסון | פרק: "High Exposure" |
| 2009 | פשע מן העבר | פקיד רב"ט | פרק: "Libertyville" |
| 2010 | גוד לאק צ'ארלי | האפי הורס | פרק: "Butt Dialing Duncans" |
| 2011 | בגוף ההוכחה | וינסנט סטון | פרק: "Helping Hand" |
| 2012 | Dating Rules from My Future Self | ג'אגר | סדרת רשת; 2 פרקים |
| 2012–2013 | חסרי בושה | ג'ודי סילברמן | תפקיד חוזר (עונה 2) תפקיד ראשי (עונה 3); 24 פרקים |
| 2014–2016 | מפרשים שחורים | צ'ארלס ויין | תפקיד ראשי (עונות 3-1); 28 פרקים |
| 2015 | חוק וסדר: מדור מיוחד | אנטון | פרק: "Maternal Instincts" |
| 2016–2017, 2020 | 100 | רואן | תפקיד חוזר (עונה 3)  תפקיד ראשי (עונה 4) תפקיד אורח (עונה 7); 17 פרקים |
| 2016 | Unreal | ברוק | פרק: "Casualty" |
| 2017 | נשק קטלני | קודי לואיס | פרק: "Birdwatching" |
| 2017–2018 | נידונים | טניסון דובאל | 2 פרקים |
| 2017–2018 | סוכני S.H.I.E.L.D. | אנטון איבנוב / הסופיריור | 8 פרקים |
| 2018 | המתים המהלכים | ג'סטין | 3 פרקים |
| 2019 | הטובות למשטרת אל איי | ריי שרמן | 2 פרקים |
| 2019 | FBI | דילן רוסי | פרק: "Identity Crisis" |
| 2020 | פרויקט הספר הכחול | דאנקו בוקר | 2 פרקים |
| 2020 | מקגייוור | רומי | 3 פרקים |
| 2022 | דם ואוצרות (אנ') | אנדריי לבצ'נקו | 2 פרקים |
הערות שוליים

↑  "Zach McGowan". The New York Times. אורכב מ-המקור ב-8 באוקטובר 2013. {{cite news}}:  (עזרה)
↑  Gelman, Vlada (2011-07-06). "Exclusive: Zach McGowan Joins Shameless as New Bad Boy -- and [Spoiler Alert]?". TVLine (באנגלית אמריקאית). נבדק ב-2018-09-03.
↑  "Matt McGowan (@matt_mcgowan)". Twitter.com.
↑  follers, Zach McGowan, Ethnicity of Celebs | What Nationality Ancestry Race, ‏2017-06-10 (באנגלית אמריקאית)
↑  Matt McGowan: "@keikoinboston @joseph_lachman Why? Because @Zach_McGowan @doug_mcgowan and I are 2nd generation Irish American Jews who have family and friends all over the world", Twitter
↑  Frederick, Brittany (3 במרץ 2012). "Q&A: Get To Know 'Shameless' Star Zach McGowan". Starpulse. אורכב מ-המקור ב-2 בנובמבר 2015. {{cite web}}:  (עזרה)
↑  "'Shameless' Promotes Zach McGowan to Series Regular". The Hollywood Reporter. 15 בפברואר 2012. {{cite news}}:  (עזרה)
↑  Naughty But Nice Rob (24 באפריל 2012). "Zach McGowan, 'Shameless' Star, On Preparing For Full-Frontal Scenes". Huffington Post. {{cite news}}:  (עזרה)
↑  Dickson, Evan (11 ביולי 2013). "Dracula Casts A 'Shameless' Gypsy". Bloody Disgusting. {{cite web}}:  (עזרה)
↑  Topel, Fred (21 בפברואר 2014). "Exclusive Interview: Zach McGowan on 'Black Sails' and Dracula Untold". CraveOnline. אורכב מ-המקור ב-2016-04-26. נבדק ב-2020-11-05. {{cite web}}:  (עזרה)
↑  Ge, Linda (22 ביולי 2016). "'The 100' Promotes Zach McGowan to Series Regular for Season 4". The Wrap. {{cite web}}:  (עזרה)
↑  "Listing: 'Marvel's Agents of Shield'". The Futon Critic. 31 בינואר 2017. {{cite web}}:  (עזרה)
↑  Ritman, Alex (26 במרץ 2018). "Zach McGowan Joins NBC's 'Bad Boys' Spinoff". The Hollywood Reporter. {{cite news}}:  (עזרה)
↑  "Zach McGowan (Wiki, Age, Married, Wife, Net Worth)". unapix.com.
↑  "Cockroaches". IMDb.com. 5 בינואר 2018. {{cite web}}:  (עזרה)
↑  "Snapshot". IMDb.com. 1 ביוני 2014. {{cite web}}:  (עזרה)
| --- | --- |
בקרת זהויות :  GND: 1125474165  ISNI: 0000 0004 7435 4776  LCCN: no2015039130  SUDOC: 24916082X  VIAF: 315188906   WorldCat (עם VIAF): 315188906 
מקגוואן בקומיק-קון, סן דייגו 2013.
מגדל פחם

מגדל פחם עשוי פלדה ב-Grosmont Motive Power Depot, בריטניה.
מגדל פחם או תחנת פחם הוא מבנה המשמש להעמסת פחם כדלק לקטרי קיטור של רכבת. מגדלי פחם מוקמו לעיתים קרובות בדפו או במוסכים לתיקון קטרים.
מגדלי פחם נבנו מעץ, בטון מזוין או פלדה. כמעט בכל המקרים, מגדלי הפחם השתמשו בשיטת הזנת המבוססת על כח הכבידה. מגדל פחם מורכב ממחסן פחם גדול אחד או יותר המוגבהים על עמודים מעל פסי הרכבת, מהם משתחרר הפחם על מנת לגלוש במורד לקרון עזר (tender) של קטר הממתין ליד או מתחת למגדל.
שיטות הרמת הפחם למחסן הייתה מגוונות. הפחם הושלך בדרך כלל מקרון הופר (hopper car) לתוך בור פחם מתחת לפסי הרכבת הסמוכים למגדל. מבור הפחם, שרשרת עם דליים מונעת על ידי מנוע (סוג של מסוע) הייתה מעלה את הפחם לראש המגדל, שם הוא נשפך למחסן. בחלק מהאתרים הונפו קרונות עם פחם עצמם על מנת לשפוך את הפחם למחסן. לעיתים קרובות, הותקנו במגדלי פחם גם צינורות להזרמת חול, כך שניתן היה למלא את ארגז החול של הקטר ביחד עם חידוש מלאי הפחם.
כשבמהלך שנות ה-50 הופסק השימוש בקטרי קיטור במסילות הברזל ובמקומם נכנסו קטרי דיזל, נגמר הצורך במגדלי פחם. מגדלי בטון רבים נשארים במקומם אלא אם הם מפריעים לעבודות אחרות בשל העלות הגבוהה של הריסת המבנים המאסיביים הללו.
גלריה

טמוקו, צ'ילה
Tarnowskie Góry, פולין
SAR Class 25NC 3437 (4-8-4) ב-Beaconsfield Coal Stage, דרום אפריקה
קרנפורת', בריטניה
אימינגהם, בריטניה
סידר היל יארד, קונטיקט
בלופילד, מערב וירג'יניה
קטר 2576 מעל תחנת אפר מחלף ותחנת פחם בתחנות הרכבת שיקגו ונורת'ווסטרן, שיקגו, אילינוי (נהרסה)
Collinwood Yard, קליבלנד, אוהיו (נהרס)
Grand Trunk Western Coal Tower, גרנד הייבן, מישיגן
דאלאס לו

| --- | --- |

 לידה:  21 באוגוסט 2001 (בן 23) לוס אנג'לס, קליפורניה, ארצות הברית 
 מדינה:  ארצות הברית
 תקופת הפעילות:  מ-2009
 פרופיל ב-IMDb
 
דאלאס לו (באנגלית: Dallas Liu; נולד ב-21 באוגוסט 2001) הוא שחקן אמריקאי, המוכר מתפקידיו בסרט גיבורי העל של מארוול קומיקס "שאנג-צ'י ואגדת עשר הטבעות" (2021) ובשל גילומו של צוקו בסדרת הלייב-אקשן של נטפליקס, "אווטאר: כשף האוויר האחרון" (2024).
ראשית חייו

לו גדל בלוס אנג'לס, קליפורניה. ליו מתאמן בשיטת הלחימה שוטוקאן והתחרה באיגוד ספורט הקראטה בצפון אמריקה. הוא החל לעסוק באמנויות לחימה כשהיה בן 5 והפסיק להתחרות ברמה הבינלאומית בגיל 13.
קריירה

לו ערך את הופעת הבכורה בשנת 2009 שלו בסרט "Tekken". הוא הופנה לאודישן על ידי אחד המורים שלו לאמנויות לחימה. הסוכן של ליו גילה אותו לאחר שצפה בסרטוני קראטה בהם בשתתף שהועלו ליוטיוב.
לו שיחק בתפקיד אחיה של מאיה ארסקין שוג'י בדרמה הקומית "PEN15".
לו גילם את טיילור קינג בסדרת הדרמה לצעירים "Players." מאוחר יותר הופיע לו בסרט הקולנוע מבית היותר של מארוול משנת 2021, "שאנג-צ'י ואגדת עשר הטבעות". הוא גילם את אחיה הצעיר של קייטי בגילומה של אקוופינה.
ב-12 באוגוסט 2021, נטפליקס פרסמה שלו לוהק לתפקיד צוקו, נסיך הכתר הגולה של אומת האש, שהצטרף לדודו המנודה, אירו, במשימה ללכוד את האווטאר ולפייס את אביו, אדון האש אוזאי, בעיבוד הטלוויזיה לסדרת האנימציה "אווטאר".
חיים אישיים

לו הוא ממוצא סיני ואינדונזי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | Tekken | ג'ין קאזמה בגיל 6 |  |
| 2015 | Underdog Kids | ג'ימי הצעיר |  |
| 2021 | שאנג-צ'י ואגדת עשר הטבעות | רייהווא צ'אן |  |
פילמוגרפיה > טלוויזיה

| שנים | סדרה | תפקידים | הערות |
| --- | --- | --- | --- |
| 2013 | Mortal Kombat: Legacy | בי האן הצעיר | דיבוב; פרק: "Liu Kang and Kung Lao Reunite in Macau" |
| 2014 | בונז | ריילי | פרק: "The Mutilation of the Master Manipulator" |
| 2015 | Gortimer Gibbon's Life on Normal Street | יושי | פרק: "Gortimer vs. The Terrible Touch-Up" |
| 2016 | CSI סייבר | ג'ייק הייזלטון | פרק: "Legacy" |
| 2016 | Legendary Dudas | קרטר | 5 פרקים |
| 2018 | The Who Was? Show | ברוס לי | 6 פרקים |
| 2019 | נקמתה של ניק | פיט | 2 פרקים |
| 2019–2021 | Pen15 | שוג'י אישי-פיטרס | 14 פרקים |
| 2020 | Players | טיילור קינג | סדרת רשת; 8 פרקים |
| 2023 | The Slumber Party | מייקי | סרט מקורי של ערוץ דיסני |
| 2024 | אווטאר: כשף האוויר האחרון | צוקו | תפקיד ראשי; 8 פרקים |
הערות שוליים

↑  Bonnet, Alexandra (5 באוקטובר 2020). "Dallas Liu, A Breath of Fresh Air – BELLO Mag" (באנגלית). ארכיון מ-2020-10-28. נבדק ב-2021-08-13. {{cite web}}:  (עזרה)
1 2  Casino, Khier (2019-02-16). "Dallas Liu Aspires to Be the Next Jackie Chan". NextShark (באנגלית). ארכיון מ-2021-08-13. נבדק ב-2021-08-13.
1 2  Johnson, Patricia (2020-09-01). "Interview: We Speak To Young Actor Dallas Liu Ahead of Season Two of PEN15". hello asia! (באנגלית). נבדק ב-2021-08-13.
1 2  Clark, Nicole (18 בספטמבר 2020). "Dallas Liu of 'Pen15' on defying stereotypes as the cool older brother". NBC News (באנגלית). ארכיון מ-2020-09-19. נבדק ב-2021-08-13. {{cite web}}:  (עזרה)
↑  Ramos, Dino-Ray (2021-03-31). "'Pen15's Dallas Liu To Appear In Marvel's 'Shang-Chi And The Legend of the Ten Rings'". Deadline (באנגלית). ארכיון מ-2021-03-31. נבדק ב-2021-08-13.
↑  Stone, Sam (2021-09-02). "Shang-Chi: Dallas Liu Tackles Bringing a Family Perspective to the MCU Epic". CBR (באנגלית). ארכיון מ-2021-09-02. נבדק ב-2021-09-29.
↑  Carras, Christi (12 באוגוסט 2021). "Meet the live-action stars of Netflix's 'Avatar: The Last Airbender'". Los Angeles Times (באנגלית). ארכיון מ-2021-08-12. נבדק ב-2021-08-13. {{cite web}}:  (עזרה)
לב (רשת בתי קולנוע)

| --- | --- |

 נתונים כלליים
 מייסדים:  יצחק שני, נורית שני 
 תקופת הפעילות:  1981–הווה (כ־44 שנים) 
 מיקום המטה:  תל אביב-יפו 
 ענפי תעשייה:  תעשיית הסרטים 
  
 www.lev.co.il
 
לב היא רשת בתי קולנוע והפצת סרטים ישראלית.
היסטוריה

הרשת הוקמה על ידי איז'ו ונורית שני ב-1981, כאשר נפתח "קולנוע לב" בדיזנגוף סנטר בתל אביב. איז'ו שני הוא עורך דין שקנה בשנות ה-70 של המאה ה-20 את אולפני "גבע" בגבעתיים והפיק סרטים של אפרים קישון ואסי דיין ואחרים. ב-1981 החליט לרכוש את בתי הקולנוע בדיזנגוף סנטר וכך החלה הרשת לפעול.
נורית שני ניהלה את הרשת תחת הקפדה על הקרנת סרטי איכות מרחבי העולם, ולא קולנוע "מיינסטרים" הוליוודי. החברה מפיצה ומקרינה כ-30 סרטים מדי שנה, ולה כ-60 אלף מנויים פעילים ברחבי הארץ. בנוסף לסרטים המוקרנים בלעדית בלב, הרשת מפיצה סרטים המוקרנים בכל בתי הקולנוע ובבתי הקולנוע שבבעלותה מופצים סרטים בבעלות חברות אחרות.
לרשת תשעה סניפים ברחבי ישראל, רובם בגוש דן: "לב תל אביב" בדיזנגוף סנטר בתל אביב, "לב מנדרין" בחוף הצוק שתל אביב, "לב דניאל" במלון דניאל בהרצליה פיתוח, "לב סמדר" בירושלים (בית קולנוע ותיק שפועל משנות ה-20, ומופעל על ידי רשת לב מאז אמצע שנות ה-90), "לב אבן יהודה" בקניון באבן יהודה, "לב עומר" בעומר, "לב שוהם" בשוהם, "לב רעננה" ברעננה, ו"לב רמת השרון" ברמת השרון.
בנוסף מוקרנים סרטי הרשת גם בחיפה, באודיטוריום של מוזיאון טיקוטין לאמנות יפנית. בעבר פעלו גם "לב חדרה" בקניון לב חדרה, "לב אביב" בקניון רמת אביב ו-"לב רמת־גן" בקניון ביאליק ברמת־גן. גם פעל בעבר קולנוע לב בהוד השרון שגם הוא נסגר עקב חוסר ביקוש.
ב-27 במרץ 2023 השתתפה רשת הקולנוע לב בהשבתת המשק כצעד התנגדות לרפורמה המשפטית שקידמה ממשלת ישראל השלושים ושבע.
בנוסף, הרשת מחזיקה בזכויות הפצה ובמדיה ביתית של ארכיון סרטים גדול ומגוון תחת השם "סרטי שני" ו"סרטי לב", שהופצו ב-DVD.
הערות שוליים

↑  יעל ולצר, נורית שני, מבעלי רשת בתי הקולנוע "לב": "לבייב סוטר סטירת לחי מצלצלת לצרכני התרבות בישראל", באתר TheMarker‏, 12 באוקטובר 2007
↑  רועי אבן, ‏לא ייסגר: קולנוע כוכב ברמת השרון הופך ל"לב כוכב", באתר ‏מאקו‏, 4 באפריל 2022
↑  איתי בלומנטל, קולנוע לב רמת גן נסגר: "כל כיסא מעלה נוסטלגיה", באתר ynet, 2 בינואר 2018
↑  איריס ליפשיץ-קליגר, דניאל סלאמה, הדר גיל-עד, הילה ציאון, קניונים, נתב"ג, הדואר וחברות הייטק: מי הודיע על שביתה?, באתר ynet, 27 במרץ 2023
ערך זה הוא קצרמרבנושא קולנוע. אתם מוזמנים לתרום לוויקיפדיה ו.